《周公礼殿》
宋代·李石

蜀侯作頖锦水湄，先圣先师同此室。
巍然夫子据此座，殿以周公名自昔。
圣人现金两如一家，均是周人先后出。
想见东家中夜梦，犹与公孙同衮舄。
斯文授受乃关天，不为汉唐加损益。
我时来视俎豆事，重是汉人斤斧迹。
汉宫制度九天上，散落人间此其一。
多因丰屋起戎心，独此数椽绵岁历。
规模{堞土换山}嵲东鲁似，气象缥缈西岷敌。
竹松犹是斯干诗，风雨方知隆栋吉。
虽然汉献来至今，阅世已多驹过隙。
中间岂无鸟鼠虑，妙斲不知难辄易。
工师不揆乱如麻，敢向般门言匠石。
诗书譬彼尚阙文，后学如何补遗逸。
祖龙非意窃登床，蝌蚪有心来坏壁。
旧章仅在命如丝，谁勒吾诗胜丹漆。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。